# Den Europæiske Unions C 226I/2021

| | ISSN 1977-0871 |
| --- | --- |
| Den Europæiske Unions
  Tidende | C 226I |
| | |
| Dansk udgave | Meddelelser og oplysninger | 64. årgang14. juni 2021 |

ISSN 1977-0871

Den Europæiske Unions

Tidende

C 226I

Dansk udgave

Meddelelser og oplysninger

64. årgang14. juni 2021

---

| Indhold | Side |
| --- | --- |
| | II   Meddelelser |
| | MEDDELELSER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER |
| | Rådet |
| 2021/C 226 I/01 | Europa-Parlamentets erklæring om suspension af bistand, der ydes under de eksterne finansieringsinstrumenter | 1 |
| 2021/C 226 I/02 | Erklæring fra Europa-Parlamentet om Rådets afgørelse 2010/427/EU og strategisk koordinering | 2 |
| 2021/C 226 I/03 | Erklæring fra Rådet om regeringsførelse med hensyn til instrumentet for naboskab, udviklingssamarbejde og internationalt samarbejde - et globalt Europa | 3 |
| 2021/C 226 I/04 | Erklæring fra Europa-Kommissionen om en geopolitisk dialog med Europa-Parlamentet om instrumentet for naboskab, udviklingssamarbejde og internationalt samarbejde – et globalt Europa | 4 |
| 2021/C 226 I/05 | Erklæring fra Europa-Kommissionen vedrørende betragtning 50 og 51 og artikel 8, stk. 10 | 5 |

Indhold

Side

II   Meddelelser

MEDDELELSER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER

Rådet

2021/C 226 I/01

Europa-Parlamentets erklæring om suspension af bistand, der ydes under de eksterne finansieringsinstrumenter

1

2021/C 226 I/02

Erklæring fra Europa-Parlamentet om Rådets afgørelse 2010/427/EU og strategisk koordinering

2

2021/C 226 I/03

Erklæring fra Rådet om regeringsførelse med hensyn til instrumentet for naboskab, udviklingssamarbejde og internationalt samarbejde - et globalt Europa

3

2021/C 226 I/04

Erklæring fra Europa-Kommissionen om en geopolitisk dialog med Europa-Parlamentet om instrumentet for naboskab, udviklingssamarbejde og internationalt samarbejde – et globalt Europa

4

2021/C 226 I/05

Erklæring fra Europa-Kommissionen vedrørende betragtning 50 og 51 og artikel 8, stk. 10

5

---

| DA | |
| --- | --- |

DA

---

II Meddelelser

MEDDELELSER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER

Rådet

| 14.6.2021 | DA | Den Europæiske Unions Tidende | CI 226/1 |
| --- | --- | --- | --- |

14.6.2021

DA

Den Europæiske Unions Tidende

CI 226/1

---

Europa-Parlamentets erklæring om suspension af bistand, der ydes under de eksterne finansieringsinstrumenter

(2021/C 226 I/01)

Europa-Parlamentet bemærker, at forordning (EU) 2021/947 om oprettelse af instrumentet for naboskab, udviklingssamarbejde og internationalt samarbejde - et globalt Europa indeholder en generel henvisning til muligheden for at suspendere bistanden uden at specificere det konkrete grundlag for en sådan afgørelse. En sådan suspension af bistanden bør foretages, hvis et partnerland vedvarende undlader at overholde principperne om demokrati, retsstat eller god regeringsførelse eller respekt for menneskerettighederne og de grundlæggende frihedsrettigheder eller internationalt anerkendte nukleare sikkerhedsstandarder.

Ikke desto mindre bemærker Europa-Parlamentet, at de specifikke bestemmelser for naboskabsområdet, navnlig artikel 20, stk. 2, i modsætning til andre geografiske samarbejdsområder indeholder bestemmelser om øget støtte til civilsamfundet, konfliktforebyggelse og fredsopbygning, mellemfolkelige kontakter, herunder samarbejde mellem lokale myndigheder, støtte til forbedring af menneskerettighederne eller kriserelaterede støtteforanstaltninger i tilfælde af alvorlig eller vedvarende forringelse af demokratiet, menneskerettighederne eller retsstatsprincippet eller en øget risiko for konflikt. Europa-Parlamentet mener, at en sådan øget støtte til ovennævnte områder også bør ydes, hvis en sådan forringelse finder sted i lande uden for naboskabsområdet, og minder om, at navnlig artikel 4, stk. 5, fastsætter, at foranstaltninger, der gennemføres gennem tematiske programmer, også kan gennemføres, når det geografiske program er blevet suspenderet.

Det er Europa-Parlamentets opfattelse, at en suspension af den bistand, der ydes via disse instrumenter ville ændre den overordnede finansieringsordning, der er aftalt som led i den almindelige lovgivningsprocedure. Som medlovgiver og part i budgetmyndigheden har Europa-Parlamentet derfor i den forbindelse ret til at udøve sine beføjelser fuldt ud, såfremt der træffes en sådan afgørelse.

---

| 14.6.2021 | DA | Den Europæiske Unions Tidende | CI 226/2 |
| --- | --- | --- | --- |

14.6.2021

DA

Den Europæiske Unions Tidende

CI 226/2

---

Erklæring fra Europa-Parlamentet om Rådets afgørelse 2010/427/EU og strategisk koordinering

(2021/C 226 I/02)

Europa-Parlamentet konstaterer, at henvisningerne til instrumenterne for Unionens optræden udadtil i artikel 9 i Rådets afgørelse 2010/427/EU er forældede, og mener derfor, at denne artikel af hensyn til den juridiske klarhed bør ajourføres i overensstemmelse med proceduren i artikel 27, stk. 3, i traktaten om Den Europæiske Union for at tage hensyn til de EU-instrumenter for bistand til tredjelande, der finder anvendelse i den periode, som FFR’en for 2021-2027 dækker, nemlig instrumentet for naboskab, udviklingssamarbejde og internationalt samarbejde – Et globalt Europa, instrumentet for førtiltrædelsesbistand, det europæiske instrument for internationalt samarbejde om sikkerhed på det nukleare område og afgørelsen om associeringen af oversøiske lande og territorier, herunder Grønland.

Europa-Parlamentet opfordrer Kommissionen og Tjenesten for EU’s Optræden Udadtil (EU-Udenrigstjenesten) til at oprette en strategisk koordinationsstruktur bestående af alle relevante tjenestegrene i Kommissionen og EU-Udenrigstjenesten for at sikre sammenhæng, synergi, gennemsigtighed og ansvarlighed i overensstemmelse med artikel 5 i forordning (EU) 2021/947 om oprettelse af instrumentet for naboskab, udviklingssamarbejde og internationalt samarbejde – et globalt Europa.

---

| 14.6.2021 | DA | Den Europæiske Unions Tidende | CI 226/3 |
| --- | --- | --- | --- |

14.6.2021

DA

Den Europæiske Unions Tidende

CI 226/3

---

Erklæring fra Rådet om regeringsførelse med hensyn til instrumentet for naboskab, udviklingssamarbejde og internationalt samarbejde - et globalt Europa

(2021/C 226 I/03)

I henhold til artikel 16, stk. 1, i TEU udøver Rådet politikformulerende og koordinerende funktioner. Rådet bidrager også til den overordnede politikramme for gennemførelsen af Europa-Parlamentets og Rådets forordning (EU) 2021/947 af 9. juni 2021 om oprettelse af instrumentet for naboskab, udviklingssamarbejde og internationalt samarbejde (NDICI) – et globalt Europa, jf. forordningens artikel 7. NDICI-forordningen – et globalt Europa strømliner 10 tidligere instrumenter til ét bredt og samlet instrument. Det kræver en øget strategisk vejledning fra Rådet med hensyn til instrumentets vigtigste politiske mål og prioriteter, bl.a. for at sikre bedre sammenhæng, overensstemmelse og komplementaritet med andre relevante EU-instrumenter og -politikker til fremme af EU’s værdier og interesser.

Under overholdelse af fordelingen af kompetencer og roller mellem EU-institutionerne og for at præge den strategiske vejledning har Rådet til hensigt jævnligt at udveksle synspunkter om og følge op på de overordnede strategiske valg i forbindelse med programmeringen, herunder tildelingen af midler til instrumentets geografiske og tematiske søjler, samt på anvendelse af søjlen vedrørende hurtig reaktion og mobilisering af stødpuden til nye udfordringer og prioriteter.

Drøftelserne bør også omhandle overvågningen af den optimale brug af midler i forbindelse med udgiftsmålene, suspenderingen af EU’s eksterne bistand i forbindelse med instrumentet samt resultaterne af geografiske og tematiske evalueringer.

Drøftelserne bør endvidere omhandle anvendelsen af EU-finansiering til at opfylde de mål, der er fastsat i instrumentet, bl.a. mindskelsen og på langt sigt udryddelsen af fattigdom, bæredygtig udvikling og bekæmpelsen af klimaændringer, konsolidering, styrkelse og fremme af demokrati, retsstatsprincippet og respekt for menneskerettighederne og brugen af den fleksible finansieringsmekanisme i forbindelse med migration, og hvordan anvendelsen af den nødvendige indflydelse kan føre til ændringer af finansieringen.

Kommissionen opfordres til at stille relevante oplysninger til rådighed med henblik på at fremme drøftelserne med Rådet og fuldt ud tage hensyn til Rådets holdninger.

Da Rådet yder strategisk vejledning og sikrer den overordnede koordinering, vil repræsentanterne for medlemsstaterne i det udvalg, der er nedsat ved NDICI-forordningen – et globalt Europa, udøve deres rolle i overensstemmelse med forordning (EU) nr. 182/2011. Udvalget bør mødes i forskellige formater med ansvar for specifikke interventionsområder såsom geografisk og tematiske programmer og foranstaltninger vedrørende hurtig reaktion, så medlemsstaterne får mulighed for at mobilisere den nødvendige ekspertise. Repræsentanter for medlemsstaterne bør jævnligt udveksle synspunkter med Kommissionen om NDICI – et globalt Europas flerårige programmering, navnlig med hensyn til geografiske og tematiske søjler, midtvejsevalueringer og ad hoc-revisioner af flerårige vejledende programmer. Repræsentanter for medlemsstaterne kan anmode om undersøgelse af spørgsmål, der vedrører gennemførelsen af instrumentet. Rådet opfordrer Kommissionen til at lade ovenstående afspejle i forslaget til udvalgets forretningsorden.

---

| 14.6.2021 | DA | Den Europæiske Unions Tidende | CI 226/4 |
| --- | --- | --- | --- |

14.6.2021

DA

Den Europæiske Unions Tidende

CI 226/4

---

Erklæring fra Europa-Kommissionen om en geopolitisk dialog med Europa-Parlamentet om instrumentet for naboskab, udviklingssamarbejde og internationalt samarbejde – et globalt Europa

(2021/C 226 I/04)

Europa-Kommissionen forpligter sig under hensyntagen til Europa-Parlamentets politiske kontrolfunktioner, jf. artikel 14 i Traktaten om Den Europæiske Union, til at føre en geopolitisk dialog på højt plan mellem de to institutioner om gennemførelsen af Europa-Parlamentets og Rådets forordning (EU) 2021/947 om oprettelse af instrumentet for naboskab, udviklingssamarbejde og internationalt samarbejde (NDICI) – et globalt Europa. Denne dialog skal muliggøre udvekslinger med Europa-Parlamentet, hvis holdninger til gennemførelsen af NDICI vil blive taget fuldt ud i betragtning.

Den geopolitiske dialog vil omfatte drøftelser om de generelle retningslinjer for gennemførelsen af NDICI, herunder om programmeringen forud for vedtagelsen af programmeringsdokumenter, og om specifikke emner såsom brugen af stødpuden til nye udfordringer og prioriteter eller brugen af løftestangseffekter, som kan føre til ændringer i tildelingen af midler, der er øremærket til migration, eller til suspension af bistand til et partnerland, hvis dette konsekvent tilsidesætter principperne om demokrati, retsstatsprincippet, god regeringsførelse, respekten for menneskerettighederne og de grundlæggende frihedsrettigheder.

Den geopolitiske dialog vil blive struktureret som følger:

| i) | En dialog på højt plan mellem den højtstående repræsentant/næstformanden og de kommissærer, der er ansvarlige for internationale partnerskaber og naboskabspolitik og udvidelse, og Europa-Parlamentet. |
| --- | --- |

i)

En dialog på højt plan mellem den højtstående repræsentant/næstformanden og de kommissærer, der er ansvarlige for internationale partnerskaber og naboskabspolitik og udvidelse, og Europa-Parlamentet.

| ii) | En permanent dialog på højt embedsmandsplan med AFET- og DEVE-arbejdsgrupperne med henblik på at sikre en hensigtsmæssig forberedelse og opfølgning på dialogen på højt embedsmandsplan. |
| --- | --- |

ii)

En permanent dialog på højt embedsmandsplan med AFET- og DEVE-arbejdsgrupperne med henblik på at sikre en hensigtsmæssig forberedelse og opfølgning på dialogen på højt embedsmandsplan.

Dialogen på højt embedsmandsplan vil finde sted mindst to gange om året. Et af møderne kan falde sammen med Kommissionens forelæggelse af det årlige budgetudkast.

---

| 14.6.2021 | DA | Den Europæiske Unions Tidende | CI 226/5 |
| --- | --- | --- | --- |

14.6.2021

DA

Den Europæiske Unions Tidende

CI 226/5

---

Erklæring fra Europa-Kommissionen vedrørende betragtning 50 og 51 og artikel 8, stk. 10

(2021/C 226 I/05)

Regionale migrationsstøtteprogrammer vil støtte omfattende, afbalancerede og skræddersyede partnerskaber med relevante oprindelseslande eller transit- og værtslande efter en fleksibel ansporende tilgang og understøttet af koordineringsmekanismen under instrumentet for naboskab, udviklingssamarbejde og internationalt samarbejde – et globalt Europa. De vil blive suppleret af tiltag under landeprogrammerne, hvor det er relevant.

For at sikre, at disse midler så effektivt og virkningsfuldt som muligt anvendes i overensstemmelse med Unionens og partnerlandenes politiske prioriteter, vil Europa-Kommissionen aktivt gennemføre disse prioriteter ved hjælp af alle relevante EU-instrumenter og deltage i koordinationen med medlemsstaterne på en synkroniseret og effektiv måde. Den vil sikre, at Europa-Parlamentet og Rådet holdes nøje og regelmæssigt underrettet, således at der kan udveksles synspunkter.

---